Passer en Draaier - Sol-Tech
Die standaard en vlak van die pas-en–draai-kwalifikasie is daarop gemik om die studente die nodige vaardighede te leer om doeltreffend in enige bedryf te kan werk en om die uitdagings van die ingenieursmontering- en -masjineringsomgewing te kan hanteer.
Die kwalifikasie erken vaardighede soos die vermoë om foute te identifiseer, die toepassing van uitmekaarhaaltegnieke, die instandhouding van toerusting, die herstel en installering van meganiese komponente en die herstel van toerusting tydens produksie. Hierdie vaardighede is gegrond op ’n begrip van masjineringsteorieë, masjienfunksies en -instandhouding, ingenieurstoerusting, beginsels van meetkunde en ingenieurstekeninge. Handvaardighede speel ’n groot rol in die kursus.
Ingenieursmasjinering word gekenmerk deur werk-tot-bestelling, laevolumeproduksie van komponente deur van verskillende masjineringsmetodes in ’n verskeidenheid bedrywe gebruik te maak, met inbegrip van die motorherstel-, metaal-, toestelproduksie-, plastiek-, band- en rubberbedryf.
Die onderstaande is ‘n beknopte weergawe van die kurrikulum:
Draaiwerk met ŉ toleransie van 0,03 mm
Freeswerk met ŉ toleransie van 0,03 mm en haaksheid van 0,03 mm
Slypwerk met ŉ toleransie van 0,010 mm
Inleiding tot CNC-programmering
Die uitmekaarhaal, diagnosering, herstel en aanmekaarsit van ratkaste, pompe en laer eenhede
ŉ Kennis van verskillende soorte ketting-/band- en as-belyning met ŉ toleransie van 0,05 mm
ŉ Kennis van die werking van remstelsels
Die ontwerp en bou van hidrouliese en pneumatiese stelsels
ŉ Kennis van ophystoestelle en die praktiese uitvoering van die taak
ŉ Kennis van die basiese beginsels van verskeie sweismetodes en -penetrasies
Gereedskaplys vir Passer en Draaier: Laai dit hier af
Kurrikulum: Passer en Draaier kurrikulum 2014